ΠΕΡΙΕΧΟΜΕΝΑ
ΔΙΑΤΑΓΜΑΤΑ
Τροποποίηση της εγκεκριμένης πολεοδομικής
μελέτης της Δημοτικής Ενότητας Σπάτων - Λούτσας του Δήμου Σπάτων - Αρτέμιδος (Ν. Αττικής)
σε τμήμα του Ο.Τ. 218  - Κοινόχρηστος Χώρος
Πρασίνου/Αρχαιολογική Περιοχή - με άρση απαλλοτρίωσης, καθορισμό κοινοχρήστου χώρου, επι-
βολή προκηπίου και καθορισμό όρων και περιορισμών δόμησης.
ΑΠΟΦΑΣΕΙΣ
Εν μέρει ανάκληση απόφασης αναδάσωσης για
έκταση 3.533,81 τ.μ., λόγω: α) μη υπαγωγής αυτής
στις διατάξεις και τους περιορισμούς της δασικής
νομοθεσίας και β) μη ακριβούς εντοπισμού, στη
θέση «Τρεμούλα», Τοπικής Κοινότητας Μάλης,
Δημοτικής Ενότητας Φιλιατρών, του Δήμου Τριφυλίας, Νομού Μεσσηνίας.
ΔΙΑΤΑΓΜΑΤΑ
(1)
Τροποποίηση της εγκεκριμένης πολεοδομικής
μελέτης της Δημοτικής Ενότητας Σπάτων - Λούτσας του Δήμου Σπάτων - Αρτέμιδος (Ν. Αττι-
κής) σε τμήμα του Ο.Τ. 218 - Κοινόχρηστος Χώρος Πρασίνου/Αρχαιολογική Περιοχή - με άρση
απαλλοτρίωσης, καθορισμό κοινοχρήστου χώρου, επιβολή προκηπίου και καθορισμό όρων και
περιορισμών δόμησης.
Η ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις των παρ. 1, 2 και 6 του άρθρου 152,
το άρθρο 154, τις παρ. 1 και 2 του άρθρου 160 και την
παρ. 1 του άρθρου 161 του Κώδικα Βασικής Πολεοδομικής Νομοθεσίας (Κ.Β.Π.Ν.) που κυρώθηκε με το άρθρο
μόνο του π.δ. της 14.7.1999 (Δ’ 580).
2. Τις διατάξεις των άρθρων 31 παρ. 1 και 32 παρ. 1
έως 3 του ν. 4067/2012 «Νέος Οικοδομικός Κανονισμός» (Α’ 79), όπως αυτά ισχύουν, το μεν άρθρο 31 παρ.
1 μετά την αντικατάστασή του με το άρθρο 62 παρ. 2 του
ν. 4280/2014 (Α’ 159) και το άρθρο 32 παρ. 1 έως 3
προ της τροποποιήσεώς του με τα άρθρα 3 παρ. 2 του
ν. 4315/2014 (Α’ 269) και 69 του ν. 4342/2015 (Α΄ 143)
σε συνδυασμό με τα άρθρα 88, 89, 90, 93 και 138 του ν.
4759/2020 (Α΄ 245).
3. Τις διατάξεις του άρθρου εικοστού του ν. 4787/2021
«Κύρωση Σύμβασης Διανομής Ακινήτου - Σύσταση
Δικαιώματος Επιφανείας Ακινήτου Μητροπολιτικού
Πόλου Ελληνικού- Αγίου Κοσμά, ρύθμιση συναφών
θεμάτων και άλλες διατάξεις» (Α’ 44) και ειδικότερα η
παρ. 1 αυτού.
4. Τις διατάξεις της παρ. 6 του άρθρου 6 του ν. 4315/
2014 «Πράξεις εισφοράς σε γη και σε χρήμα - Ρυμοτομικές απαλλοτριώσεις και άλλες διατάξεις».
5. Τις διατάξεις της παρ.  4α του άρθρου 29 του
ν. 2831/2000 «Τροποποίηση των διατάξεων του ν. 1577/
1985 “Γενικός Οικοδομικός Κανονισμός” και άλλες πολεοδομικές διατάξεις» (Α’ 140), όπως ισχύει μετά την
αντικατάσταση της περ. α’ της παραγράφου αυτής με
την παρ. 1 του άρθρου 3 του ν. 4315/2014.
6. Τις διατάξεις των άρθρων 10, 14 και 37 του ν. 4858/
2021 «Κύρωση Κώδικα νομοθεσίας για την προστασία
των αρχαιοτήτων και εν γένει της πολιτιστικής κληρονομιάς» (Α’ 220).
7. Την υπ’ αρ. 2/7.1.2021 κοινή απόφαση του Πρωθυπουργού και του Υπουργού Περιβάλλοντος και Ενέργειας
«Ανάθεση αρμοδιοτήτων στον Υφυπουργό Περιβάλλοντος και Ενέργειας, Νικόλαο Ταγαρά» (Β’ 45).
8. Την υπ’ αρ. 63845/3187/10.2.1994 απόφαση Υπουργού Περιβάλλοντος, Χωροταξίας και Δημοσίων Έργων
«Έγκριση γενικού πολεοδομικού σχεδίου (ΓΠΣ) των οικισμών Σπάτων και Χριστούπολης του Δήμου Σπάτων και
του οικισμού Μπούρα των δήμων Παιανίας και Σπάτων
(Ν. Αττικής)» (Δ’ 652), όπως ισχύει.
9. Την υπ’ αρ. 14666/2012 απόφαση του Διοικητικού
Πρωτοδικείου Αθήνας.
10. Το υπό στοιχεία ΥΠΠΟΑ/ΓΔΑΠΚ/ΕΦΑΑΝΑΤ/ΤΠΚ
ΑΜ/348870/245712/8048/4180/10.7.2020 έγγραφο της
Εφορείας Αρχαιοτήτων Ανατολικής Αττικής του Υπουργείου Πολιτισμού και Αθλητισμού (ΥΠΠΟΑ).
11. Το υπό στοιχεία ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/349945/246484/6824/3693/14.7.2020 έγγραφο της
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
24 Μαρτίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 159
GEORGIOS TSIPIS
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
Διεύθυνσης Προϊστορικών και Κλασικών Αρχαιοτήτων
του ΥΠΠΟΑ.
12. Την υπ’ αρ. 206/2013 γνωμοδότηση του Δημοτικού
Συμβουλίου Σπάτων - Αρτέμιδος.
13. Τις υπ’ αρ. 38/συν. 5η/10.6.2020, 50/συν. 7η/27.7.2020
και 69/συν. 11η/18.11.2020 γνωμοδοτήσεις του Κεντρικού Συμβουλίου Πολεοδομικών Θεμάτων και Αμφισβη-
τήσεων (ΚΕ.ΣΥ.ΠΟ.Θ.Α.).
14. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (άρθρο πρώτο του
π.δ. 63/2005, Α’98), όπως διατηρήθηκε σε ισχύ με την
παρ. 22 του άρθρου 119 του ν. 4622/2019 (Α’ 133) και
το γεγονός ότι από τις κανονιστικές διατάξεις του παρόντος διατάγματος δεν προκαλείται δαπάνη σε βάρος
του κρατικού προϋπολογισμού και του προϋπολογισμού
του οικείου Δήμου.
15. Την υπ’ αρ. 207/2021 γνωμοδότηση του Συμβουλίου της Επικρατείας, με πρόταση της Υπουργού Πολιτι-
σμού και Αθλητισμού και του Υφυπουργού Περιβάλλοντος και Ενέργειας, αποφασίζουμε:
Άρθρο 1
Εγκρίνεται η τροποποίηση της εγκεκριμένης πολεοδομικής μελέτης της Δημοτικής Ενότητας Σπάτων -
Λούτσας του Δήμου Σπάτων - Αρτέμιδος (Ν. Αττικής)
σε τμήμα του Ο.Τ. 218 - Κοινόχρηστος Χώρος Πρασίνου/Αρχαιολογική Περιοχή - με άρση απαλλοτρίωσης
στο υπό στοιχεία 6-7-243-245-246-Α-244-242-Β-241-6
τμήμα του, τη μετατροπή του σε οικοδομήσιμο χώρο
με τη δημιουργία του νέου Ο.Τ. 218α, τον καθορισμό
ρυμοτομικών γραμμών και οικοδομικής γραμμής, καθώς και τον καθορισμό κοινοχρήστου χώρου (Κ.Χ.),
βάσει της κυρωθείσας με την 287/31/9.1.2004 απόφαση του Νομάρχη Ανατολικής Αττικής 1/2004 πρά-
ξης εφαρμογής, όπως οι ρυθμίσεις αυτές φαίνονται
στο σχετικό πρωτότυπο διάγραμμα σε κλίμακα 1:500,
που θεωρήθηκε από τον Προϊστάμενο της Διεύθυνσης
Τοπογραφικών Εφαρμογών του Υπουργείου Περιβάλλοντος και Ενέργειας με την 2207/2022 πράξη του και
αντίτυπό του σε φωτοσμίκρυνση δημοσιεύεται με το
παρόν διάταγμα.
Άρθρο 2
Στο πρόσωπο των οικοπέδων, οικοδομημένων ή μη,
του οικοδομήσιμου χώρου του άρθρου 1 επιβάλλεται
προκήπιο πλάτους τεσσάρων (4) μέτρων, όπως φαίνεται
στο σχετικό διάγραμμα.
Άρθρο 3
1. Στον ως άνω καθοριζόμενο οικοδομήσιμο χώρο
ισχύουν οι όροι και περιορισμοί δόμησης της περιοχής.
2. Στο πλαίσιο άσκησης προληπτικού ελέγχου εκσκαφών, για οποιαδήποτε εργασία πρέπει να αποστέλλεται
στην Εφορεία Αρχαιοτήτων Ανατολικής Αττικής σχετικό
αίτημα προς έγκριση, συνοδευόμενο από αρχιτεκτονική
μελέτη, και να εποπτεύονται όλες οι εκσκαφικές εργασίες.
Άρθρο 4
Η ισχύς του παρόντος διατάγματος αρχίζει από την
δημοσίευσή του στην Εφημερίδα της Κυβερνήσεως.
Στον Υπουργό Περιβάλλοντος και Ενέργειας αναθέτουμε τη δημοσίευση και εκτέλεση του παρόντος δια-
τάγματος.
Αθήνα, 22 Φεβρουαρίου 2022
H Πρόεδρος της Δημοκρατίας
ΚΑΤΕΡΙΝΑ ΣΑΚΕΛΛΑΡΟΠΟΥΛΟΥ
Οι Υπουργοί
Υφυπουργός Περιβάλλοντος
Πολιτισμού
και Ενέργειας
και Αθλητισμού
ΝΙΚΟΛΑΟΣ ΤΑΓΑΡΑΣ
ΣΤΥΛΙΑΝΗ ΜΕΝΔΩΝΗ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
ΑΠΟΦΑΣΕΙΣ
Αριθμ. 30258
(2)
Εν μέρει ανάκληση απόφασης αναδάσωσης για
έκταση 3.533,81 τ.μ., λόγω: α) μη υπαγωγής αυτής στις διατάξεις και τους περιορισμούς της
δασικής νομοθεσίας και β) μη ακριβούς εντοπισμού, στη θέση «Τρεμούλα», Τοπικής Κοινότητας
Μάλης, Δημοτικής Ενότητας Φιλιατρών, του Δήμου Τριφυλίας, Νομού Μεσσηνίας.
Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΠΕΛΟΠΟΝΝΗΣΟΥ,
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 4 του άρθρου 44 του ν. 998/1979 (Α΄ 289),
όπως έχει προστεθεί με το άρθρο 36 του ν. 3698/2008
(Α΄ 198) και αντικαταστάθηκε με την παρ. 3 του άρθρου
35 του ν. 4280/2014 «Περιβαλλοντική αναβάθμιση και
ιδιωτική πολεοδόμηση - Βιώσιμη ανάπτυξη οικισμών
Ρυθμίσεις δασικής νομοθεσίας και άλλες διατάξεις»
(Α΄ 159).
3. Τις διατάξεις των άρθρων 28 του ν. 4325/2015 «Εκδημοκρατισμός της Διοίκησης - Καταπολέμηση Γρα-
φειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α’ 47) και 24 του
ν. 4368/2016 «Μέτρα για την επιτάχυνση του κυβερνητικού έργου και άλλες διατάξεις» (Α’ 21), με το οποίο στον
ν. 4235/2015 προστίθεται άρθρο 28Α.
4. Την υπ’ αρ. 15870/15-5-2017 απόφαση του Υπουργού Εσωτερικών «Διορισμός του Νικολάου Παπαθεοδώ-
ρου του Αγγελάκη ως Συντονιστή της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Υ.Ο.Δ.Δ. 250).
5. Το άρθρο 90 του π.δ. 63/2005 «Κωδικοποίηση νομοθεσίας για την Κυβέρνηση και τα Κυβερνητικά όργανα».
6. Τα άρθρα 6 και 280 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» (Α΄ 87).
7. Το π.δ. 139/2010 «Οργανισμός της Αποκεντρωμένης
Διοίκησης Πελοποννήσου, Δυτικής Ελλάδας και Ιονίου»
(Α΄ 232).
8. Τις υπ’  αρ. διαταγές του Υπουργείου Γεωργίας:
α) 160417/1180/8-7-1980, β) 18244/3049/24-9-1980,
γ) 168692/3318/5-10-1981, δ) 85144/1468/9-9-1992,
ε) 60284/365/26.1.1994, στ) οικ. 105204/2793/31.7.2002,
ζ) την υπ’ αρ. 158/1978 γνωμοδότηση του Νομικού Συμβουλίου του Κράτους.
9. Την υπ’ αρ. 153373/441/22-2-2017 (ΑΔΑ: 61ΤΗ4653Π8Ω7Θ) εγκύκλιο διαταγή Υπ.Π.ΕΝ «Περιοχές κηρυγμένων
αναδασωτέων εκτάσεων στους αναρτημένους δασικούς
χάρτες».
10. Την υπ’ αρ. 95099/5160/12-10-2021 εγκύκλιο διαταγή
του Υπ.Π.ΕΝ. «Περί ανάκλησης αποφάσεων αναδασωτέων,
εκτάσεων μη υπαγομένων στις προστατευτικές διατάξεις
της δασικής νομοθεσίας, λόγω συμπερίληψής τους στους
δασικούς χάρτες ως τμήματα ευρύτερης αναδασωτέας».
11. Την από 17-9-2020 αίτηση του Χαράλαμπου Καλογερόπουλου κατοίκου Κυπαρισσίας για την άρση απόφα-
σης αναδάσωσης από έκταση εμβαδού 3.533,81 τ.μ., στη
θέση «Τρεμούλα», Τοπικής Κοινότητας Μάλης, Δημοτικής Ενότητας Φιλιατρών, του Δήμου Τριφυλίας.
12. Την υπ’ αρ. 1735/11-11-1981 απόφαση του Νομάρχη Μεσσηνίας με την οποία κηρύχθηκε αναδασωτέα
έκταση 27.500,00 στρεμμάτων στις θέσεις «Χελωνόραχη,
Αγγινάρα,…,Κοιν. Χριστιάνων, Αγία Βαρβάρα, Κερασούλα,…,Κοιν. Μάλης, Καλαμάκι, Αμπέλια,…, Κοιν. Πλάτης,
Προφ. Ηλίας, Άγιος Χριστόφορος,…, Δήμου Φιλιατρών,
Ευαγγελίστρια, Αλωνάκι,…, Κοιν. Βάλτας, Νομού Μεσσηνίας» (Δ’ 82/1982).
13. Το γεγονός ότι στο σώμα της απόφασης αναδάσωσης αναφέρεται ότι: «Εξαιρούνται της αναδασώσεως
οι εντός των ως άνω ορίων περιλαμβανόμενες καθαρά
γεωργικές εκτάσεις».
14. Την υπό στοιχεία ΔΥ/31-3-2021 αναφορά της δασοπόνου Ευγενίας Αλεξανδροπούλου η οποία προτείνει
την άρση της αναδάσωσης από την έκταση των 3.533,81
τ.μ., αφού δεν ισχύει Πρωτόκολλο Διοικητικής Αποβολής, ούτε προέρχεται από παραχώρηση, ενώ σήμερα η
έκταση στο σύνολό της είναι χέρσος αγρός.
15. Την υπό στοιχεία ΔΥ/12-11-2021 έκθεση φωτοερμηνείας της Δασολόγου Ιωάννας Αβδίκου σύμφωνα με
την οποία η έκταση στο σύνολό της το έτος 1972 ήταν
γεωργικά καλλιεργούμενη έκταση.
16. Την υπ’ αρ. 207656/20-12-2021 θετική εισήγηση
του Δασαρχείου Κυπαρισσίας.
17. Το γεγονός ότι στον αναρτημένο δασικό χάρτη Ν.
Μεσσηνίας [υπ’ αρ. 27116/12-2- 2021 απόφαση Διεύθυνσης Δασών Μεσσηνίας (ΑΔΑ: 6Ε2ΑΟΡ1Φ-41Μ)] η έκταση
των 3.533,81 τ.μ. φέρει χαρακτηριστικά φυτοκάλυψης
«Α.Α.», με επιπλέον πληροφορία «Α.Ν.».
18. Την σύμφωνη γνώμη της Διεύθυνσης Δασών Μεσσηνίας, αποφασίζουμε:
Ανακαλούμε μερικώς, σύμφωνα με τις διατάξεις της
παρ. 4 του άρθρου 44 του ν. 998/1979, όπως έχει προστεθεί με το άρθρο 36 του ν. 3698/2008 και αντικαταστά-
θηκε με την παρ. 3 του άρθρου 35 του ν. 4280/2014, την
υπ’ αρ. 1735/11- 11-1981 απόφαση Νομάρχη Μεσσηνίας
(Δ’ 821982) ως προς την έκταση εμβαδού 3.533,81 τ.μ.
(τριών χιλιάδων πεντακοσίων τριάντα τριών τετραγωνικών μέτρων και ογδόντα ενός εκατοστών τετραγωνι-
κού μέτρου), στη θέση «Τρεμούλα», Τοπικής Κοινότητας
Μάλης, Δημοτικής Ενότητας Φιλιατρών, του Δήμου Τριφυλίας, Νομού Μεσσηνίας, η οποία περιγράφεται από
τα στοιχεία 1, 2, 3,…22, 23, 1 και απεικονίζεται στο από
31-3-2021 τοπογραφικό διάγραμμα με κλίμακα 1:1.000
που συνέταξε η Δασοπόνος του Δασαρχείου Κυπαρισσίας Ευγενία Αλεξανδροπούλου και το οποίο συνοδεύει
την απόφαση, επειδή: α) η εν λόγω έκταση είχε ανέκαθεν
αγροτική μορφή πριν και μετά την εκδήλωση της πυρκαγιάς το έτος 1981 και ως εκ τούτου δεν υπάγεται στις
διατάξεις και τους περιορισμούς της δασικής νομοθεσίας
και β) δεν εντοπίζεται και δεν περιγράφεται με ακρίβεια
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
στο συνημμένο στην ανωτέρω απόφαση, τοπογραφικό
διάγραμμα.
Έχει όρια:
Ανατολικά: Αναδασωτέα δημόσια δασική έκταση (υπ’
αρ. 1735/1981 απόφαση Ν. Μεσσηνίας), έκταση δασικού
χαρακτήρα και χέρσο αγρό.
Δυτικά: Αναδασωτέα δημόσια δασική έκταση (υπ’ αρ.
1735/1981 απόφαση Ν. Μεσσηνίας).
Βόρεια: Αναδασωτέα δημόσια δασική έκταση (υπ’ αρ.
1735/1981 απόφαση Ν. Μεσσηνίας) και αγρό.
Νότια: Αναδασωτέα δημόσια δασική έκταση (υπ’ αρ.
1735/1981 απόφαση Ν. Μεσσηνίας) και αγρό.
Από την εφαρμογή των κανονιστικών διατάξεων
της απόφασης αυτής δεν προκαλείται δαπάνη εις βάρος
του κρατικού προϋπολογισμού σύμφωνα με το άρθρο
90 του π.δ. 63/2005 «Κωδικοποίηση Νομοθεσίας για την
Κυβέρνηση και τα κυβερνητικά όργανα» (Α’ 98).
Για την υπόλοιπη έκταση παραμένει σε ισχύ η υπ’ αρ.
1735/11-11-1981 απόφαση Νομάρχη Μεσσηνίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 159/24.03.2022
Η απόφαση αυτή να δημοσιευθεί στην Εφημερίδα της Κυβερνήσεως.
Πάτρα, 28 Φεβρουαρίου 2022
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ

[Source: 20220400159.pdf | Tokens: 11722]